Full Metal Jacket

Full Metal Jacket er en amerikansk/britisk krigsfilm fra 1987 i regi av Stanley Kubrick.


== Handling ==
I to deler får seeren følge rekrutten menig Joker/J.T Davis (Matthew Modine) og hans kamerater som nyinnrykkede marineinfanterister i helvetet på jord: Parris Island militærbase. Som befal får de den hårdføre gunnery sergeant Hartman (R. Lee Ermey). Man får også følge den udugelige og overvektige Gomer Pyle/Leonard Lawrence (Vincent D'Onofrio) som har det tøft i det nye miljøet og med et skrikende befal etter seg. Det ender med forferdelse.
Del 2 foregår midt i det krigsherjede Vietnam. Året er 1968 og Joker har blitt forflyttet til Vietnam, men som krigskorrespondent under Tết-offensiven og blir sendt for å dekke slaget om Huế, og var kanskje ikke den kaldblodige soldat som han faktisk har forberedt seg til. Han opplever nye sider ved seg selv da det begynner å røyne på.


== Om filmen ==
Filmen er dels basert på Gustav Hasfords bok Kort tid igjen som han begynte å skrive da han tjenestegjorde i Vietnam. Men visse scener er hentet fra Michael Herrs bok Reports, som er en sammenstilling av hans opplevelser som journalist under Vietnamkrigen. Mange av navnene i filmen er tatt fra folk som han tjenestegjorde sammen med. Halve filmen utspiller seg på en «Boot Camp» (rekruttskole), og andre halvdelen i Vietnam. Hele filmen, inklusiv Vietnam-scenene er innspilt i Storbritannia ettersom Kubrick hadde emigrert dit under oppveksten og spilte inn mange av sine kommende filmer der.
Vivian Kubrick (født 1960), datter av Christiane og Stanley Kubrick, komponert musikk til Full Metal Jacket under pseudonymet Abigail Mead. Los Angeles Times avslørte i 1988 at Abigail Mead faktisk var Kubricks yngste datter. I tillegg til datterens musikk lette Kubrick gjennom flere hundre populære låter fra årene 1962-1968 for at musikken skulle være tidsriktig i med hensyn til blant annet Tết-offensiven som var i 1968. Blant annet brukt Kubrick «Surfin bird» med Trashmen.


== Taglines ==
«In Vietnam the wind doesn't blow, it sucks»
«Vietnam can kill me, but it can't make me care»
«Acclaimed by critics as the best war movie ever made»
«I am in a world of shit!»


== Medvirkende ==
Matthew Modine – Private Joker/J.T. Davis
Adam Baldwin – Animal Mother
Vincent D'Onofrio – Private Gomer Pyle/Leonard Lawrence
R. Lee Ermey – Gunnery Sergeant Hartman (Lee Ermey)
Dorian Harewood – Eightball
Kevyn Major Howard – Rafterman
Arliss Howard – Private Cowboy


== Mottakelse og utmerkelser ==
Kubrick, Hasford og Michael Herr ble nominert til Oscar for manus.


== Referanser ==


== Litteratur ==
Hughes, David (2000). The Complete Kubrick. Random House. ISBN 9781448133215. 


== Eksterne lenker ==
(en) Full Metal Jacket på Internet Movie Database 
(no) Full Metal Jacket hos Filmfront 
(sv) Full Metal Jacket i Svensk Filmdatabas 
(da) Full Metal Jacket i Danmark Nationale Filminstitut 
(fr) Full Metal Jacket på Allociné 
(nl) Full Metal Jacket på MovieMeter 
(en) Full Metal Jacket på AllMovie 
(en) Full Metal Jacket på Turner Classic Movies 
(en) Full Metal Jacket på Rotten Tomatoes 
(en) Full Metal Jacket på Metacritic 
The Short-Timers av Gustav Hasford – original tekst